เรื่องร้องเรียน (ท่อระบายน้ำ,ถนน,ต้นไม้,ร้องเรียน,สายไฟ,ความสะอาด) วันที่ 2023-09-01 09:17:34 — แขวงบางยี่เรือ เขตธนบุรี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660034691

ขอให้แก้ไขปัญหา กรณีได้รับความเดือดร้อนจากการปลูกต้นไม้ของเพื่อนบ้าน บริเวณ บ้าน (ไม่ทราบเลขที่) ถนนสมเด็จพระเจ้าตากสิน ซอย 21 แขวงสำเหร่ เขตธนบุรี กรุงเทพมหานคร จุดสังเกต เข้าไปภายในซอยตากสิน 21 โดยวิ่งตรงเข้าไปทางวัดราชวรินทร์ แต่ยังไม่ถึงวัดราชวรินทร์ จะอยู่ตรงแยก 14 แล้วเลี้ยวขวาเข้ามาในซอย ประมาณบ้านหลังที่ 8-9 ฝั่งซ้ายมือ จะพบแนวกำแพงสีขาวสูงประมาณ 3 เมตรกว่า  ซึ่งเป็นบ้านที่ปลูกต้นไม้จำนวนหลายต้น(น่าจะเป็นต้นหูกระจง) บ้านดังกล่าวลักษณะเป็นบ้านสวนซึ่งทางเข้าอยู่อีกซอยหนึ่ง โดยปลูกต้นไม้จำนวนมากตามแนวกำแพง ต้นไม้มีความสูงเลยจากอาคารพาณิชย์ 2 ชั้นขึ้นไป สร้างความเดือดร้อนให้ชาวบ้านในพื้นที่จากปัญหาใบไม้ร่วงหล่นบนถนนสาธารณะเป็นจำนวนมาก มีใบไม้ร่วงหล่นลงตามท่อระบายน้ำ และใบไม้ร่วงเข้าตะแกรงจานดาวเทียมของผู้ร้อง ทำให้ชาวบ้านในพื้นที่ส่วนมากซึ่งเป็นคนเฒ่าคนแก่ต้องลงทุนซื้อไม้กวาดเพื่อทำความสะอาดถนนสาธารณะ และต้องคอยกวาดเศษใบไม้ที่กองทับถมเป็นประจำทุกวัน วันละ 3-4 รอบ และเนื่องจากต้นไม้มีความสูงมากทำให้อาจไปเกี่ยวกับสายไฟฟ้าและสายสื่อสารได้ รวมถึงต้นไม้โน้มไปจนเกือบบดบังสัญญาณดาวเทียมของผู้ร้อง อีกทั้งต้นไม้มีสภาพเหมือนมีปลวกกิน หากเกิดลมพัดแรงอาจทำให้ไปพาดสายไฟอาจโค่นล้มเกิดอันตรายได้ ผู้ร้องแจ้งว่าบ้านหลังดังกล่าวก่อนหน้านี้เป็นของคุณตากับคุณยายแต่เสียชีวิตไปแล้ว กรรมสิทธิ์ตกไปยังทายาทคือลูกสะใภ้กับหลาน(ผู้ร้องไม่แน่ใจว่าเป็นกรรมสิทธิ์ของใคร) ซึ่งปัจจุบันบ้านหลังดังกล่าวเป็นบ้านร้างไม่มีผู้อยู่อาศัย ปิดตายมาเป็นระยะเวลาเกือบ 10 ปีแล้ว ผู้ร้องเคยติดต่อไปยังเจ้าของบ้านแต่ไม่รับสาย แต่ชาวบ้านคนอื่นเคยติดต่อไปแจ้งเกี่ยวกับปัญหา ได้รับคำตอบว่าให้ทำอะไรก็ได้ แต่ไม่สะดวกไปเปิดประตูบ้านให้ จึงทำเจ้าหน้าที่ไม่สามารถเข้ามาดำเนินการได้และประสบปัญหาจนกระทั่งปัจจุบัน จึงประสงค์ให้หน่วยงานที่เกี่ยวข้องหาแนวทางแก้ไขกรณีได้รับความเดือดร้อนจากการปลูกต้นไม้ของเพื่อนบ้าน ผู้ร้องต้องการให้เร่งดำเนินการเนื่องจากสัญญาณทีวีของผู้ร้องภาพไหวและสัญญาณแกว่งจากผลกระทบของต้นไม้ที่โน้มไปบดบังสัญญาณดาวเทียม และช่วงนี้หน้าฝน ลมพัดแรง ทำให้พัดใบไม้ไปอุดตันท่อระบายน้ำของผู้ร้อง อีกทั้งสายไฟฟ้าพาดอยู่หน้าบ้านหากต้นไม้ล้มจะเกิดอันตรายได้ ผู้ร้องต้องการให้ดำเนินการตัดต้นไม้ตลอดแนวกำแพงทั้งซอย เบื้องต้นประสบปัญหามาเป็นระยะเวลาเกือบ 10 ปีแล้ว และก่อนหน้านี้เคยมีเจ้าหน้าที่มาลงพื้นที่มาตัดต้นไม้ แต่ตัดได้แค่บางกิ่งซึ่งไม่ได้แก้ไขอะไรได้มาก และเคยมีกรณีที่ต้นไม้พาดไปยังบ้านของเพื่อนบ้านทำให้หลังคารั่ว และเจ้าหน้าที่ได้มาตัดต้นไม้และผลักต้นไม้ไปยังบ้านเจ้าของบ้าน (ตามผู้ร้องแจ้ง) // เบื้องต้นผู้ร้องทราบรายงานผลการปฏิบัติงานรายละเอียดตามเลขที่รับแจ้ง traffy fondue (6NUEP9) กรุงเทพมหานคร โดยสำนักงานเขตธนบุรี ฝ่ายรักษาความสะอาดฯ ตรวจสอบแล้วเป็นต้นไม้ที่ขึ้นในพื้นที่ของเอกชน ไม่มีบ้านเลขที่ ซึ่งมีต้นไม้ขนาดใหญ่และสูงอยู่จำนวนหลายต้นตลอดแนว จะประสานหน่วยงานที่เกี่ยวข้องเพื่อตรวจสอบหาเจ้าของที่ดิน เพื่อมารับผิดชอบต่อไป หากมีความประสงค์จะตัดแต่งหรือตัดโค่น ให้มาเขียนคำร้องได้ที่ฝ่ายรักษาความสะอาดฯ หรือโทรแจ้งได้ที่ 02-4655662 ขอขอบคุณสำหรับการแจ้งข้อมูลค่ะ // ปัจจุบัน วันที่ 1 กันยายน 2566 ผู้ร้องแจ้งว่าต้นไม้ดังกล่าวมีลักษณะที่สูงมากและกิ่งตามต้นไม้ต้นดังกล่าวได้มีการไปพาดกับสัญญาณโทรทัศน์ ทำให้ผู้ร้องจะไม่สามารถดูโทรทัศน์ได้ โดยเฉพาะในช่วงปัจจุบันที่เป็นฤดูฝน ก็จะยิ่งเกิดปัญญหาดังกล่าวอยู่เกือบเป็นประจำทุกครั้งที่มีฝนและพายุ โดยเวลาที่ผู้ร้องต้องออกไปทำงานและเดินทางกลับมา ยังต้องมีการมาทำความสะอาดกวาดเศษใบไม้ต่างๆ และกิ่งไม้ที่ยื่นเข้ามาตามบ้านเรือนประชาชน อาจจะมีสัตว์มีพิษหรือสัตว์เลื่อนคลานเข้ามาด้วยได้ เพราะต้นไม้ดังกล่าวก็เริ่มแห้งตายแล้ว และตรงบริเวณดังกล่าวเป็นพื้นดินทางผู้ร้องกลัวว่าจะเกิดดินทรุดขึ้น  และต้นไม้ก็จะมีการโคนล้มใส่บ้านเรือนประชาชนทำให้ได้รับความเสียหายได้ ซึ่งปัญหาในเรื่องดังกล่าวผู้ร้องมองว่าไม่ใช้หน้าที่ความรับผิดชอบของประชาชนที่อาศัยอยู่ภายในหมู่บ้าน ที่ต้องมาคอยเก็บกวาดเศษใบไม้ที่ร่วงหล่น หรือยังต้องไปทำหน้าที่ในการเขียนคำร้อง ผู้ร้องจึงประสงค์ให้หน่วยงานที่เกี่ยวข้องเข้ามาตรวจสอบและเร่งดำเนินงานแก้ไขปัญหาเกี่ยวกับต้นไม้ดังกล่าวให้แล้วเสร็จโดยเร็ว เพื่อบรรเทาความเดือดร้อนของประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata